Document ID: 32005R0737

KOMISIJOS REGLAMENTAS (EB) Nr. 737/2005
2005 m. gegužės 13 d.
papildantis Reglamento (EB) Nr. 2400/96 priedą dėl pavadinimo įtraukimo į „Saugomų kilmės vietos nuorodų ir saugomų geografinių nuorodų registrą“ (Ricotta Romana) - (SKVN)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 5 dalies b punktą ir jo 6 straipsnio 3 ir 4 dalių pirmą įtrauką,
kadangi:
(1)
Remiantis Reglamento (EEB) Nr. 2081/92 6 straipsnio 2 dalimi, Italijos prašymas įregistruoti pavadinimą „Ricotta Romana“ buvo paskelbtas Europos Sąjungos oficialiajame leidinyje (2).
(2)
Vokietija pasipriešino įregistravimui pagal Reglamento (EEB) Nr. 2081/92 7 straipsnį, motyvuodama, kad nėra patikslinta, ar yra pateiktas atskiras prašymas dėl termino „Ricotta“ apsaugos.
(3)
2004 m. spalio 15 d. raštu Komisija pakvietė suinteresuotas valstybes nares ieškoti bendro susitarimo laikantis vidaus tvarkos.
(4)
Kadangi Italija ir Vokietija per tris mėnesius nepasiekė jokio susitarimo, Komisija turėtų priimti sprendimą Reglamento (EEB) Nr. 2081/92 15 straipsnyje nustatyta tvarka.
(5)
Italija oficialiai pranešė, kad prašymu siekiama apsaugoti vieną sudėtinį pavadinimą „Ricotta Romana“, o terminą „Ricotta“ galima naudoti laisvai.
(6)
Taigi remiantis šiais argumentais, pavadinimas turi būti įtrauktas į „Saugomų kilmės vietos nuorodų ir saugomų geografinių nuorodų registrą“.
(7)
Šiame reglamente numatytos priemonės atitinka Geografinių nuorodų ir kilmės vietos nuorodų reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EB) Nr. 2400/96 (3) priedas yra papildomas šio reglamento priede esančiu pavadinimu.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. gegužės 13 d.

Labels: 3
18
17
6